Diari Oficial de la Generalitat Valenciana


Sumari del DOGV 5242, del 20-04-2006 (2006/4371)

RESOLUCIÓ de 18 de març de 2006, del conseller de Cultura, Educació i Esport, per la qual es reconeix el Museu d'Art Contemporani Florencio de la Fuente de Requena (València) com a museu de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5242

Data del DOGV
:   20-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4371


Data del document
:   18-03-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Requena
    * legislació
    * museu

RESOLUCIÓ de 18 de març de 2006, del conseller de Cultura, Educació i Esport, per la qual es reconeix el Museu d'Art Contemporani Florencio de la Fuente de Requena (València) com a museu de la Comunitat Valenciana. [2006/F4371]  
Vista la documentació presentada per l'Ajuntament de Requena en què sol·licita el reconeixement del Museu d'Art Contemporani Florencio de la Fuente com a museu de la Comunitat Valenciana. Tenint en compte que l'esmentat museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
Vistos els informes favorables del Servici de Museus i Exposicions i a proposta de la secretària autonòmica de Cultura i Política Lingüística, de 18 de març de 2006, resolc:  
Primer  
Reconéixer el Museu d'Art Contemporani Florencio de la Fuente com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991 de la Conselleria de Cultura, Educació i Ciència.  
Segon  
Publicar la present resolució en el Diari Oficial de la Generalitat Valenciana.  
Tercer  
Segons el que disposa l'article 13 de l'Orde de 6 de febrer de 1991, la Conselleria de Cultura, Educació i Esport podrà anul·lar el present reconeixement del museu si es deixen de complir alguns dels requisits exigits en l'orde.   
Contra esta resolució que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició davant el conseller de Cultura, Educació i Esport en el termini d'un mes des de l'endemà de la publicació.  
b) El recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
Si el recurrent és una administració pública, s'actuarà d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 18 de març de 2006.. El conseller de Cultura, Educació i Esport: Alejandro Font de Mora Turón.